Cras Basket Tarde

'U **Cras Basket Tarde** ète 'na suggettate tagliàne de pallacanestro de Tarde.

## Storie

Jndr'à 'u 1961 'u professore Iangele Curci funnò 'u **CRAS** (acronime de **C**endre **R**icreative **A**ttività **S**portive), in poche parole 'na polisportive addò le studendesse ca s'avèrene distinde jndr'à le cambionate scolastece, putessere partecipà a 'nu sbuenne de discipline pure jndr'à 'u settore federale. Jndr'à picche anne 'u Cras accumenzò a fà numere soprattutte jndr'à 'u basket a levèlle nazionale, grazie soprattutte a l'imbegne de l'allenatore Dario Maggi: cu jidde ca guidave 'a squadre, 'u Cras vengìe 'u scudette de le Sciueche d'a Giovendù, 'u titele nazionale **Allieve** e addevenìe une de le punde de riferimende d'a pallacanestre femminile nazionale.

Da arrècurdà sonde le anne quanne 'u Cras avenìe allenate da 'u combiande Ciccie Vitti. 'Mbrà le atlete ca onne vestute 'a maglie d'a nazionale tagliàne, se arrecordane Gemma Chiloiro e Cluadia Balestrieri.

A le anne settande e a le anne ottande quanne cchiù de 'na vote se sfiorò 'a promozione jndr'à massima serie (Serie A1) s'onne a mettere in cunde periode difficile assaije e de stalle de le anne novande. Cu 'u ritire de Dario Maggi, quanne ste spicciavane le anne novande nasce 'u **Cras Basket Tarde**.  Quanne spicce 'a staggione 1999/00 avenìe rilevate 'u titele sportive da 'u *Gragnano*, squadre ca sciucave in Serie A2. 

Jndr'à staggione 2001/02, 'u *Cras Basket Tarde* sciucò pa prima vote 'u cambionate de Serie A1 femminile, raggiungenne 'a semifinale pu scudette tagliàne, 'nvece l'anne apprisse, 'a staggione 2002/03 ha riuscite a conguistà 'u Scudette e pure 'a Coppa Itaglie jndr'à 'nu mese satte-satte, e pe spiccià, ca mangianne avene l'appetite, 'a Supercoppa tagliàne.

'A staggiona successive 'u **Cras Basket Tarde** raggiunge 'na salvezza tranguille e pure l'otre anne non face granne cose.

Jndr'à staggione 2006-07 ha state mise fore a 'u prime turne de le play-off pu scudette da l'Acer Priolo dopo ca avere arrivate a 'u quinde poste.

Jndr'à staggione 2007-08 dopo ca jndr'à 'u cambionate regolare avere spicciate a 'u prime poste, avène mise fore jndr'à le semifinale de le play-off pu scudette da 'a Phard Napoli, ca avenìe a vingere 'a gara 3 a Tarde jndr'à 'u "Palamazzola", jndr'a sta staggione 'u Cras jè finaliste jndr'à Coppa Itaglie, perdènne 'a finale condre a Reyer Venezia.

## Osce a die
Jndr'à staggione 2008-09 quedde de st'anne, 'u Cras ha partute cunge cunge ma pò ha accumenzate a vingere 'na partite sus a l'otre e osce apprisse l'urtema sciurnate de cambionate ha spicciate a 'u prime poste, cu 42 punde condre a Schio ca ha spicciate a 'u seconde poste cu 40.
'U Cras ha devendate Cambione d'Itaglie battenne jndr'à finale p'u scudette l'Umana Venezia pe 3:1. Jè 'a seconda vote ca 'u Cras venge 'u scudette tagliàne.

'U **Cras Basket Tarde** ha perdute 'a finale de Fiba Europe Cup condre 'a squadra turche d'u Galatasaray.
'A finale de andata ha state vinde da 'u Cras pe 67 a 55, invece in Turchia, a Istanbul, 'u Cras se n'a turnate careche de meraviglie, purcè 'u Galatasaray ha vingiute de vinde punde, sciucanne 'nu timbe supplemendare

'A staggiona 2009/2010 ha accumenzate avveramende bbuène, purcé 'u Cras ha vingiute 'a seconda Supercoppa Tagliàne battene 'u Faenza.

## Staggione 2008/2009
### Roster
* Megan Mahoney
* Siccardi Valentina
* Marta Masoni
* Monica Bello
* Anna Zimerle
* Audrey Sauret Gillespie
* Karen David
* Rosi Sanchez
* Anna Oliva
* Flavia Prado
* Elodie Godin
* Suzy Batkovic
* Rebekkah Brunson
* Martina Dimonte
* Michelle Greco

## Staff Tecniche
* Allenatore: Roberto Ricchini
* vice Allenatore: Mario Buccoliero
* Assistende:Fabio Palagiano
* Preparatore atletico: Cosimo Santarcangelo
* Fisioterapiste: Daria Zanardi
* Mediche: Fabrizio Novembre